১৯৬৯ সালে এক রক্তপাতহীন সামরিক অভ্যুত্থানে বাদশাহ ইদরিস ক্ষমতাচ্যুত হন। এরপর দ্রুত সামাজিক সংস্কার শুরু হয়। এই অভ্যুত্থানের সবচেয়ে প্রভাবশালী ব্যক্তিত্ব মুয়াম্মার গাদ্দাফি লিবীয় সাংস্কৃতিক বিপ্লবকালে তার নিজ হাতে ক্ষমতা পুরোপুরি কেন্দ্রীভূত করতে সক্ষম হন। ২০১১ সালে পাশ্চাত্যের সামরিক হস্তক্ষেপের সহায়তায় লিবিয়ায় সশস্ত্র বিদ্রোহ হয় এবং তাতে মুয়াম্মার গাদ্দাফি ক্ষমতাচ্যুত ও নিহত হন। সেই থেকে লিবিয়া ক্ষমতার শূন্যতা এবং অস্থিতিশীল পরিস্থিতির মধ্যে রয়েছে।